﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Duminica iertarii anunta Postul Sfintelor Pasti Duminica din 13 martie, ziua care precede intrarea in Postul Sfintelor Pasti, este numita Duminica izgonirii lui Adam din rai, dar si Duminica iertarii Sfintii Parinti i-au dat acestei duminici si acest nume, pentru a ne arata ca nimeni nu poate intra in post daca nu este in pace cu semenii Dumnezeu nu poate fi trait de cel ce este in cearta cu aproapele Caci El fiind iubire, este si iertare Asa ca numai cel ce iarta se poate impartasi de aceasta iubire dumnezeiasca Si pe cat de mult iarta, pe atat de mult se impartaseste de Dumnezeu Este un aspect pe care noi il neglijam de multe ori atunci cand vine vorba de iertare Daca am facut cuiva rau, ne spunem ca este de ajuns sa-I cerem lui Dumnezeu iertare pentru fapta savarsita Insa, Dumnezeu ne cere mai mult Doreste sa mergem sa ne cerem iertare de la cei pe care i-am ranit prin cuvintele si faptele noastre si sa dam iertare tuturor celor ce o cer de la noi Si ne cheama spre acest lucru, pentru ca ne vrea sa fim iubiti si de semeni Nu-i deloc usor sa renunti la dispretul fata de altii, acordand iertare, dar mai greu e sa te dai jos de pe aparenta superioritate si sa ceri iertare Cel care a indeplinit aceste cereri, si-a pregatit inima sa-L primeasca pe Hristos Sa luam aminte neincetat in acest post la cuvintele Mantuitorului: "Ca de veti ierta oamenilor greselile lor, ierta-va si voua Tatal Cel ceresc; Iar de nu veti ierta oamenilor greselile lor, nici Tatal vostru nu va va ierta greselile voastre PROGRAMUL LITURGIC ÎN SĂPTĂMÂNA 14 - 20 MARTIE 2016 PROGRAMU JLVMMouiainenr1eriţ7rci1u1m41r4i8amm1rmat6airaetrm:riteiPae:era:Pt SVDâiunmmebri niă1tică8ă1m29 0amrmtai aer tr: itie Pavecerniţa Mare și Canonul Sf Andrei Criteanul Pavecerniţa Mare și Canonul Sf Andrei Criteanul tie: Pavec Mare și Canonul Sf Andrei Criteanul Pavecerniţa Mare și Canonul Sf Andrei Criteanul SFÂNTUL MASLU și MOLIFTELE SFÂNTULUI VASILE CEL MARE Utrenie, Sfânta Liturghie și Parastas Vecernie DUMINICA ORTODOXIEI Utrenie și Sfânta Liturghie 71P8re7o8t 4P a4r4o5h3M– afrixiu;s9D1a7n5ie9l2D2u5m7i1t r–emscoub i l 2016 6666 33330000 PPPPMMMM 6886 33330000 PAAPMMMM EVANGHELIA DIN DUMINICA IZGONIRII LUI ADAM DIN RAI is-a Domnul: Dacă veţi ierta oamenilor greşelile lor, va ierta şi vouă Tatăl vostru Cel ceresc; iar dacă nu veţi ierta oamenilor greşelile lor, nici Tatăl vostru nu vă va ierta greşelile voastre Când postiţi, nu fiţi trişti ca făţarnicii; că ei îşi întunecă feţele, ca să se arate oamenilor că postesc Adevărat grăiesc vouă: şi-au luat plata lor Tu însă, când posteşti, unge capul tău şi faţa ta o spală, ca să nu te arăţi oamenilor că posteşti, ci Tatălui tău, Care este în ascuns, şi Tatăl tău, Care vede în ascuns, îţi va răsplăti ţie Nu vă adunaţi comori pe pământ, unde molia şi rugina le strică şi unde furii le sapă şi le fură, ci adunaţi-vă comori în cer, unde nici molia, nici rugina nu le strică şi unde furii nu le sapă şi nu le fură Căci unde este comoara voastră, acolo va fi şi inima voastră (MATEI 6, 14 - 21) Postul nu este doar ce nu mâncăm Duminica aceasta este pentru cei care cred încă în Rai Este Duminica dăruită de Biserică celor care mai pot ierta cu simplitate, care se mai pot bucura de postire şi aduc slavă Cerului pentru toate câte le primesc, bune şi rele, din mâna lui Dumnezeu Nu e vorba doar de un exerciţiu nutriţionist Postul nu este doar ce nu mâncăm Hristos Domnul nu putea urca pe crucea Golgotei doar ca să ne propună o dietă, iar Evanghelia nu poate fi înlocuită cu o carte de bucate A dărui pe cei a căror sărăcie rănesc bucuria lui Hristos înseamnă a posti „Strângeţi-vă comori în cer“ (Matei 6, 20) înseamnă, în fond, a muta centrul de greutate al preocupărilor de pe pământ în cer, a privi spre cer ca spre adevărata Viaţă Făcându-ţi din casa ta de mirean, ori chilia ta, frate monah, „stup virtuţilor“, laborator căutării cugetării duhovniceşti legate de mântuire, nu de mântuiala lucrurilor ce vin peste tine Cât de minunat punea la inima contemporanilor aceasta amintitul Simeon, Mitropolitul Evhaitelor: „Cu vise şi profeţii şi mai-înainte vestiri şi închipuiri şi altele asemenea să nu ai nimic de a face Căci acestea s- au făcut monahilor care s-au încrezut în ele pricină a toată înşelarea şi toată necunoştinţa Şi de la aceste prevestiri şi descoperiri s-au întâmplat zeci de mii de tulburări şi neorânduieli şi multe războaie şi ucideri Păzeşte-te deci de aceasta pentru Domnul, atât cât poţi Ci stai în chilia ta, precum s-a spus, în ascuns şi în singurătate, ca într-un stup al virtuţii, lucrând mierea lui Hristos Cele dăruite ţie de la vreunul dintre iubitorii de Hristos, dacă nu ai hrană şi acoperăminte, potrivit apostolului (I Tim 6 8), primeşte-le, dar nu mai mult decât îţi este nevoia şi trebuinţa ta şi a celor împreună cu tine Iar dacă ai, să nu primeşti, dacă este cu putinţă, ci fii lucrătorul fără simbrie al virtuţii Iar dacă primeşti, să nu cheltuieşti pe zidiri împodobite şi mari, pe agoniseli pământeşti sau altceva dintre cele stricăcioase, nici pe prieteni şi rude cărora nu le-a rămas nimic, nici pe mese lungi şi scumpe, ca să nu fii pricină de sminteală şi calomnie pentru cei ce judecă lucrurile fără discernământ, ca unul care ai zidit iarăşi ceea ce ai surpat, ci păstrând numai strictul necesar şi ceea ce îţi împlineşte nevoia, iar tot ceea ce prisoseşte dă-l văduvelor şi orfanilor şi săracilor, cum ne învaţă pe noi Faptele Apostolilor Căci aduceau, zice, banii apostolilor şi se dădea fiecăruia după cât avea de trebuinţă (Fapte 4, 35; 2, 45)“ Exigenţele exprimate astfel de un Arhiereu turmei sale sunt hrană şi nouă astăzi A nu te înfricoşa în explozia de revelaţii apocaliptice a zilelor noastre, a păstra măsura şi priorităţile în ce priveşte munca şi viaţa ta sunt forme de postire autentică A dărui şi a proteja pe cei a căror sărăcie rănesc bucuria lui Hristos, înseamnă a posti A nu face zadarnică Întruparea Mântuitorului, efortul Său de a scoate pe om din însingurarea bolii şi rănii sociale, nu-i alta decât postire Cei ce dorim să fim locuitorii Raiului E vorba de voinţa noastră Postul revigorează memoria educării noastre pentru necesar şi destul Să credem în Rai şi să ni-l dorim Adică să-l luăm cu asalt Suntem într-o bătălie duhovnicească! Ea trebuie trăită cu atenţie, neuitând înţelepciunea lui Seneca, filosoful contemporan zorilor creştinismului, care scria lui Lucilius amintind de sărăcia voioasă: „Numai că aceea nu este sărăcie, dacă este voioasă: căci este sărac nu cel ce are puţin, ci cel ce doreşte mai mult Ce contează cât are unul în lada de bani, câte grâne sunt în hambarele lui, câte vite are la păşunat sau ce dobânzi încasează, dacă ţine sub ochi bunul altuia şi socoteşte câte nu a dobândit, ci câte i-au rămas de dobândit? Care să fie - mă întrebi - măsura cumpănită a bogăţiei? Mai întâi, să ai cât este necesar; apoi cât e îndestul“ (Seneca, Scrisori către Lucilius, vol I, Ed Seneca Lucius Annaeus, Bucureşti, 2013) Oare cum am ajuns mai răi în gândire, mai rapaci şi mai râvnitori la averi decât păgânii de odinioară? Uitând de Rai, de mila lui Dumnezeu, de pocăinţă şi de Însuşi Dumnezeu Postirea ne ajută tocmai în acest sens, de revigorare a memoriei educării noastre pentru necesar şi destul Lipsa de voioşie a vieţilor noastre, drama privirii în gol şi a însingurării în comun - oare de ce mă gândesc la atmosfera din vagoanele de metrou din orele de vârf, sunt iconologia unei sărăciri fără sens, a unei obsesii de mai bine fără Binele care este Hristos A posti înseamnă tocmai să lucrezi menţinerea ta în Rai Să refuzi colaborarea în propria cădere Să recapeţi dumnezeiasca îndrăzneală sau îndrăzneala la Dumnezeu Nu, postirea nu este doar a te aşeza sau nu la masă, a cumpăra sau nu alimente Postul? O predică fără cuvinte Suntem Biserica postirii Când ne raportăm la Ortodoxia noastră aceasta să ne fie mărturia Să refuzăm să construim locaşul de lumină a sufletului pe molozul conştiinţei Să punem piatră nouă, stropită cu sudoarea postirii şi sângiuirea opunerii la rău, templului duhovnicesc ce ne este trupul Fără a uita că el nu poate fi educat postirii dacă nu se realcătuieşte cu sufletul său întru pacea cunoştinţei de Dumnezeu Celor care nu ne înţeleg nu avem cum le explica Nici o predică nu va fi mai bună decât să ne vadă bucuroşi de postirea noastră Nesmoliţi pe feţe, neacroşaţi de rigorisme obtuze ori forţări de sens Oamenii din jurul Bisericii, care nu mai ştiu dacă să intre sau să iasă, ne cer să fim sinceri, curaţi în lucrarea noastră, transparenţi Noi suntem lentila prin care privesc spre Rai Cui i-ar place să stea pentru veşnicie în Rai cu farisei îngâmfaţi ori fraţi cârcotaşi, cu adami fără conştiinţa căderii? Dacă altădată „mâncarea din lemn“ ne-a depărtat de Rai acum lemnul Crucii ne redeschide Raiul Cheia este postirea noastră, neruptă de Ortodoxia mărturiei Postirea noastră, luminată de Lumina lui Hristos Postirea noastră, Scară virtuţilor şi adânc de smerenie Metafore, vor zice ateii Nădejdi, vom răspunde noi Nădejdi legate de mila lui Hristos Dumnezeu, împreună-postitorul cu noi Cel Care pentru despătimirea noastră a pătimit moarte şi încă moarte pe Cruce A posti ţine aşadar de disponibilitatea asumării Crucii Mântuitorului Greu? Uşor? Imposibil fără El! Să zicem dar toţi, cu Slava Luminândei: „Porunca Ta, Doamne, nu am ascultat-o eu, ticălosul, şi golit de slava Ta, m-am umplut de ruşine şi din desfătarea Raiului m-am depărtat; Îndurate Bunule, miluieşte-mă pe mine cel lipsit, după dreptate, de a Ta bunătate“ Miluieşte-mă Dumnezeule, miluieşte-mă!